બહુજન સમાજ પાર્ટી ત્રણેય રાજ્યોમાં સાથી પક્ષ બનવા ઇચ્છુક છે. કોંગ્રેસ એકબાજુ સંબંધિત રાજ્યોમાં જરૂર મુજબ બહુજન સમાજ પાર્ટી સાથે ગઠબંધન કરવા ઇચ્છુક છે જ્યારે બસપ આને લઇને મક્કમ છે. કોંગ્રેસના વ્યૂહરચનાકારોનું કહેવું છે કે, આ મુદ્દાને સાવધાનીથી હાથ ધરવાની જરૂર છે. કારણ કે, પાર્ટીના રાજસ્થાન એકમના લોકો બહુજન સમાજ પાર્ટી સાથે ગઠબંધન કરવા તૈયાર નથી. જ્યારે મધ્યપ્રદેશ અને છત્તીસગઢમાં આના માટેની તરફેણ કરવામાં આવી રહી છે. કોંગ્રેસમાં મધ્યપ્રદેશ અને છત્તીસગઢ યુનિટના લોકો સારીરીતે જાણે છે કે, દલિત વોટની સાથે મોટું અંતર થઇ શકે છે. આના લીધે બંને રાજ્યોમાં છેલ્લા ૧૫ વર્ષથી ચાલી રહેલી ભાજપની સરકારનું પતન થઇ શકે છે પરંતુ રાજસ્થાનમાં સ્થિતિ અલગ છે. રાજસ્થાનમાં કોંગ્રેસને પોતાની તાકાત ઉપર સત્તામાં આવવાની આશા છે. રાજસ્થાનમાં ભાજપની સરકાર છે. આ વખતે તેની જીત દેખાઈ રહી છે.